Antarctica
Collocatio Antarcticae terrae.
Tabula regionis Antarcticae.
Homines Expeditionis Nimrod iter ad Polum Australem facientes (a laeva): Franciscus Wild, Ernestus Shackleton, Ericus Marshall, Jameson Adams.
Tabula Antarcticae (Anglice signata).
Topographia subglacialis et bathymetria saxi quae sub glacie Antarctica iacent.
This is topographic map of Antarctica after removing the ice sheet and accounting for both isostatic rebound and sea level rise. Hence this map suggests what Antarctica may have looked like 35 million years ago, when the Earth was warm enough to prevent the formation of large-scale ice sheets in Antarctica.
*Aptenodytes forsteri* in Mari Ross, ante litus Antarcticae.
Pittacium cursuale Antarcticam vehementius dicit.
**Antarctica** est australissima continens Telluris, quae geographicum Polum Australem superiacet. Est posita in regione Antarctica Hemisphaerio Australi, paene omnino ad australem Circuli Antarctici partem, atque ab Oceano Antarctico cingitur. In circa 14.4 milliones chiliometrorum quadratorum consistens, ea est continens quintus a maximo, post Asiam, Africam, Americam Septentrionalem, Americam Australem; praeterea, sua magnitudo est bis magnitudinis Australiae. Circa 98 centesimas Antarcticae a glacie tegitur, quae generatim est saltem 1.6 chiliometra crassa.

Antarctica est frigidissimus, siccissimus, ventosissimus telluris continens, et habet altissimam omnium continentium elevationem mediam. Ea praeterea est desertum, cuius praecipitatio quotannis est solum 200 millimetra secundum litus, multoque minus in interiore parte. Temperatura aeris in Antarctica gradum –89 °C (–129 °F) attigit. Nemo ibi perpetuo habitat, sed fere a 1000 ad 5000 hominum per annum in stationibus investigationis per continentem sparsis habitant. Solum organismi ad frigus accommodati ibi supersunt, inter quos multa genera algarum et animalium (exempli gratia, acari, nematoda, sphenisciformes, pinnipedia, tardigrada), bacteriorum, fungorum, plantarum, et protistorum. Vegetatio ubi fit est tundra.

Mythi et coniecturae de Terra Australi ab antiquitate in tempora posteriora deductae sunt, sed primus conspectus confirmatus usitate habetur anno 1820 ab expeditione Russica Thaddaei Bellingshausen et Michaelis Lazarev in *Vostok* et *Mirny* factus esse. Continens autem, ob circumiectum infestum, inopiam opium naturalium, et solitudinem, reliquium saeculi undevicensimi plerumque neglectus manebat. Foedus Antarcticum anno 1959 a duodecim civitatibus signatum est; usque hodiernum diem, 49 civitates foedus signaverunt. Foedus res militares et mineralia exfossa interdicit, explosiones? nucleares et abiectionem ramentorum nuclearium prohibet, investigationes scientificas sustinet, et oecozonam continentis tuetur. Experimenta a plus quam quattuor milibus eruditorum ex multis civitatibus habentur.

Hodie populus demiratur quid sub strato niveo Antarcticae est. Sunt theoriae et quaestiones de cultu humano antiquo ibi a nonnullis milleniis incoluit quando clima calorior fuit, et si reliqua eorum aedificiorum conservata subter sunt.

* 
* 
* 
* 
*

Etymologia
----------

Primus nominis *Antarcticae* usus ritus habemus ut nomen continentis Ioanni Georgio Bartholomew, cartographo Scotico, decennio 190 tribuitur. Nomen *Antarctica* est versio romanizata compositi Graeci *ἀνταρκτική,* formae femineae *ἀνταρκτικός,* 'contra Arcticam'.

Historia explorationis
----------------------

Mons glacialis in conspectum navis e longinquo datur in hac illustratione navis lusoriae in Antarctica.
Fides in Terra Australi—in vasto continente procul ad australem Telluris partem ut septentrionales libret terras Europae, Asiae, Africae Septentrionalis—exsistitit post tempora Ptolemaii saeculo primo, qui subiecit notionem ut symmetriam omnium massarum terrestrium in orbe terrarum notarum conservet. Etiam saeculo septimo decimo exeunte, cum exploratores invenerant Americam Australem et Australiam non esse partes "Antarcticae," geographi crediderunt continentem esse multo maiorem quam magnitudo vera.

Pinacotheca
-----------

* Mons glaciei Huron.Mons glaciei Huron.
* Statio Ohridski-Livingston.Statio Ohridski-Livingston.
* Tabula insularum Livingston et Grenovici, ex libro L. L. Ivanov et al.Tabula insularum Livingston et Grenovici, ex libro L. L. Ivanov et al.
* Sol montem glaciei illuminans.Sol montem glaciei illuminans.
* Mons Berlin ignifer.Mons Berlin ignifer.

Nexus interni
-------------

* Insula Alexandri
* Insula Scottiana
* Mare Scotianum
* Mons Berolinum
* Montes Transantarctici
* Pannus Milward
* Spes Mons
* Statio polaris australis *Amundsen-Scott*
* *Vostok* statio
* *Polus inaccessibilitatis* (statio)
* Lacus subglacialis
* 2404 Antarctica

Notae
-----

1. ↑  National Satellite, Data, and Information Service. "National Geophysical Data Center". Government of the United States
2. ↑  Joyce, C. Alan (18 Ianuarii 2007). "The World at a Glance: Surprising Facts". *The World Almanac*
3. ↑  "John George Bartholomew and the naming of Antarctica," *CAIRT* 13, National Library of Scotland, Iulio 2008, ISSN 1477-4186; et "The Bartholomew Archive" .
4. ↑  Liddell, Henry George; Scott, Robert, "Antarktikos", in Crane, Gregory R. *A Greek–English Lexicon*, Perseus Digital Library, Tufts University .
5. ↑  Hince, Bernadette (2000). *The Antarctic Dictionary*. CSIRO Publishing. p. 6. ISBN 978-0-9577471-1-1 .

Bibliographia
-------------

* Cailleux, André Cailleux. 1967. *L'Antarctique.* Presses universitaires de Francep.
* Canobbio, Éric. 2007. *Atlas des pôles.* Autrement.
* Deutsche Forschungsgemeinschaft. 2005. *Deutsche Forschung in der Antarktis: Wissenschaftlicher Fortschritt und Perspektiven.* Weinheim: Wiley-VCH. ISBN 352731251X.
* Gonigal, David M. C. et Lynn Woodworth. 2002. *Antarctica: the blue continent.* The Five Mile Press. ISBN 1865038008.
* Kleinschmidt, Georg. 2001. *Die plattentektonische Rolle der Antarktis.* Themen, vol. 73. Monaci: Carl-Friedrich-von-Siemens-Stiftung.
* Lorius, Claude. 1991. *Antarctique: continent de l'extrême.* Éditions Denoël.
* May, John. 1991. *Das Greenpeace-Buch der Antarktis.* Ravensburg: Ravensburger Buchverlag. ISBN 3473461660.
* Roland, Norbert W. 2009. *Antarktis. Forschung im ewigen Eis.* Heidelberg: Spektrum Akademischer Verlag. ISBN 9783827418753.
* Stonehouse, B. 2002. *Encyclopedia of Antarctica and the Southern Oceans.* Novi Eboraci: John Wiley & Sons ISBN 0471986658.
* Rosove, Michael H. 2000. *Let Heroes Speak: Antarctic Explorers: 1772-1922.* Berkley Books. ISBN 0425183300.
* Shrihai, Hadoram. 2008. *The Complete Guide to Antarctic Wildlife.* Ed. secunda. Princetoniae: Princeton University Press. ISBN 9780691136660.
* Trewby, Mary. 2002. *Antarctica: An Encyclopia from Abbott Ice Shelf to Zooplancton.* Firefly Books. ISBN 1552975908.
* Victor, Paul-Émile, et Jean-Christophe Victor. 2007. *Adieu l'Antarctique.* Éditions Robert Laffont. ISBN 9782221108741.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Antarcticam** spectant. |

|  |  |
| --- | --- |
|  | **Situs geographici et historici:** *Locus*: 90°0′0″S 0°0′0″E • *OpenStreetMap* • *GeoNames* • Thesaurus Getty • *Peakbagger* • Commentatio Theodisce, Francogallice, Italice apud *Lexicon historicum Helveticum* • Store norske Lexikon • Treccani • Большая российская энциклопедия |

* British Services Antarctic Expedition 2012. www.bsae2012.co.uk.
* Antarctic Treaty Secretariat, administratio de facto. www.ats.aq.
* British Antarctic Survey. www.antarctica.ac.uk.
* U.S. Antarctic Program Portal. www.usap.gov.
* Australian Antarctic Division. www.antarctica.gov.au.
* South African National Antarctic Programme. www.sanap.ac.za.
* Portals on the World – Antarctica. www.loc.gov.
* Landsat Image Mosaic of Antarctica. lima.nasa.gov.
* *The Antarctic Sun.* antarcticsun.usap.gov.
* Antarctica et New Zealand in Antarctica. www.nzhistory.net.nz.
* "Journey to Antarctica in 1959" (photographemata). www.nytimes.com.

Continentes

Africa · America · Antarctica · Asia · Europa · Oceania

*Opus geopoliticum • Continens**Capsae cognatae:* Civitates Africae • Americae • Asiae • Europae • Oceaniae